**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 01.03.2016 г.**

**РЕШЕНИЕ № 66**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и с чл. 8, ал. 2 от Закона за общинската собственост **изменя** *Наредбата за реда за придобиване, управление и разпореждане с общинско имущество в община Долни чифлик*, както следва:

1. Чл. 16, ал. 3 става: „(3) Желаещите да им бъдат предоставени за безвъзмездно управление имоти и вещи – публична общинска собственост подават заявление до Кмета на общината, в което се посочва дейността, която ще бъде осъществявани в имота и срокът за управление, който не може да бъде по-дълъг от 10 години.“

2. Чл. 17, ал. 1 става: „(1) Свободни имоти или части от имоти – публична общинска собственост, с изключение на обектите, подлежащи на концесиониране, могат да се отдават под наем след решение на Общинския съвет за срок до 10 години, при условие че наемането им не пречи на дейността на лицата, които ги управляват.“

3. Чл. 17, ал. 2 става: „(2) Отдаването под наем на имотите по предходната алинея се осъществява с решение на ОбС по пазарни цени след провеждане на публичен търг или публично оповестен конкурс по реда на Раздел ХІ.“

4. Чл. 71, ал. 1 става: „(1) Публичният търг може да се проведе само в случай, че са се явили най-малко:

1. две трети от членове на комисията по чл. 69, ал. 4;

2. двама кандидати или са подадени 2 заявления за участие.“

5. Чл. 71, ал. 2 става: „(2) Когато на публичния търг с явно наддаване се яви само един кандидат от подалите заявление за участие, публичният търг се отлага с 2 часа и ако след този срок не се яви друг, кандидатът се обявява за спечелил по предложената от него цена, която не може да бъде по-ниска от началната тръжна цена“.

6. Чл. 84, ал. 1 става: „Чл. 84. (1) Кметът на общината открива публично оповестения конкурс със заповед, която съдържа:

1. описание на имота;

2. начална конкурсна цена;

3. начина на плащане и евентуални обезпечения;

4. датата, мястото и часа на провеждане;

5. крайния срок за приемане на заявленията за участие;

6. условията за оглед на обекта;

7. общи изисквания към участниците и специални такива, когато това се налага от вида на обекта;

8. размера на депозита;

9. съдържание на конкурсната документация;

10. конкурсните условия;

11. критерии и методика за оценяване;

12. размер за депозита за участие в конкурса;

13. стойност на продаваната тръжна документация.“

7. Чл. 84, ал. 3, става: „(3) конкурсната документация съдържа:

1. образец на заявление за участие, в което да се посочва единен идентификационен код по чл. 23 от Закона за търговския регистър, БУЛСТАТ или ЕГН, както и адрес, включително електронен, за кореспонденция при провеждането на публично оповестения конкурс;

2. образци на декларации № 1 (за приемане на конкурсните условия), № 2 (за издължаване на държавните и общински вземания) и № 3 (обстоятелства по ликвидация и преобразуване и произход на капиталите);

3. проект за договор;

4. оферта;

5. копие на заповедта по чл. 84, ал.1.“

8. Чл. 84, ал. 4 става: „(4) Към заявлението за участие кандидатът прилага:

1. пълномощно за участие с нотариално удостоверяване на подписа, ако се участва чрез пълномощник;

2. разработки по отделните условия на публично оповестения конкурс;

3. документ за закупена тръжна документация;

4. документ за платен депозит.“

9. Чл. 84, ал. 5 става: „(5) Комисията по провеждането на публично оповестения конкурс се състои от 5, 7 или 9 члена, като задължително в нейния състав се включват правоспособен юрист и икономист. Комисията се назначава в деня на провеждане на публично оповестения конкурс.“

10. Чл. 84, ал. 7 става: „(7) В състава на комисията не могат да участват лица, които са заинтересовани от резултата на публично оповестения конкурс и/или “свързани лица” по смисъла на Търговския закон с участниците в публичния търг или с членовете на техните управителни и контролни органи. Членовете на комисията попълват декларация за липсата на заинтересованост и/или свързаност.“

11. Чл. 86, ал. 2 става: „(2) Когато на публично оповестения конкурс не се яви кандидат, той се обявява за непроведен и кметът на общината насрочва нов публично оповестения конкурс в едномесечен срок.“

12. Чл. 87 става: „Чл. 87. При възникване на обстоятелства, които правят невъзможно откриването на публично оповестения конкурс или неговото приключване, комисията съставя протокол, въз основа на който кметът на общината със заповед определя провеждането на нов публично оповестен конкурс.“

13. Чл. 89, ал. 1 става: „(1) При публично оповестения конкурс кандидатите представят документите по чл. 84, ал. 3 и ал. 4 в голям непрозрачен плик. В него се поставя и отделен непрозрачен запечатан плик с офертата и разработките по отделните условия на публично оповестения конкурс, като върху пликовете се отбелязват името на кандидата и наименованието на предмета на конкурса.“

**РЕШЕНИЕ № 67**

На основание чл. 21, ал. 2 във връзка с чл.21, ал.1, т.6 от Закона за местното самоуправление и местната администрация одобрява бюджетната прогноза на община Долни чифлик за периода 2017 – 2019 година, съгласно приложенията -1/18 към докладната записка.

**РЕШЕНИЕ № 68**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 60 от Административнопроцесуалния кодекс изменя Решение № 56/01.02.2016 г. за бюджета на община Долни чифлик за 2016 година, както следва:

1. Актуализира списъка на длъжностите и лицата, които имат право на транспортни разходи, считано от датата на назначаване на съответните служители, съгласно приложение 1 към докладната записка.
2. Актуализира Поименният списък на капиталовите разходи, съгласно приложение 2 към докладната записка.
3. Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 69**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 8 от Закона за общинската собственост, чл. 37и, чл. 37о от Закона за собствеността и ползването на земеделските земи и чл. 100, ал. 9 от Правилника за прилагане на Закона за собствеността и ползването на земеделските земи:

1. Приема Списък с пасищата, мерите и ливадите от ОПФ за общо и индивидуално ползване, съгласно Приложение 1 към докладната записка.

2. Приема Правила за ползване на мери, пасища и ливади съгласно Приложение 2 към докладната записка.

3. Определя годишна наемна цена за 1 дка мери, пасища и ливади от ОПФ за стопанската 2016-2017 г., в землищата по населени места, както следва:

3.1. за селата Кривини, Ново Оряхово, Рудник, Солник, Шкорпиловци и Юнец – 6.00 лв.;

3.2. за село Булаир – 7.00 лв.;

3.3. за село Бърдарево – 18.00 лв.;

3.4. за гр. Долни чифлик и селата Венелин, Голица, Горен чифлик, Гроздьово, Нова Шипка, Пчелник и Старо Оряхово – 9.00 лв.

**РЕШЕНИЕ № 70**

На основание чл. 21 ал. 2, във връзка с чл.21 ал.1 т.8 от Закона за местно самоуправление и местната администрация, чл.78а, ал.1 от Правилника за прилагане на Закона за собствеността и ползване на земеделските земи

1. Дава съгласие за извършване на промяна на начина на трайно ползване на

поземлен имот с № 000451 с площ 3797 кв.м по карта на възстановените собственици на гр. Долни чифлик от „друга селскостопанска територия” в „гробище” за разширяване на съществуващият гробищен парк.

1. Решението по т. 1 се прилага въз основа на скица-проект № Ф04161/07.12.2015 г. ( приложение 2 към докладната записка ) за поземлен имот № 000451, за който се предвижда промяна на начина на трайно ползване, при граници: ПИ № 161022, нива - собственост на Йордан Йоргакиев Иванов; ПИ № 000456, друга селскостопанска територия - собственост на община Долни чифлик и ПИ № 000449 гробище - собственост на община Долни чифлик.

**РЕШЕНИЕ № 71**

1 На основание чл.21, ал.2 от ЗМСМА, във връзка с чл.21, ал.1, т. 9 от ЗМСМА, чл.129 от Търговския закон, чл.6 от Наредба за условията и реда за упражняване правата на собственост върху частта на община Долни чифлик от капитала на търговските дружества

1.1. дава съгласие за прекратяване на участието на община Долни чифлик като съдружник в „Славяни XXI век“ ООД, ЕИК 200645501 със седалище и адрес на управление гр. Долни чифлик, пл. „Тича“ № 1, чрез изкупуване дела на община Долни чифлик от другия съдружник в дружеството “Добротица - 43“ ЕООД, ЕИК 148048859 със седалище и адрес на управление гр. Варна, ул. „Свобода“, бл.22, вх.2, ап.111, представлявано от Тодор Недялков Недялков - управител, при цена на дружествения дял в размер на 2550.00 (две хиляди петстотин и петдесет) лева.

1.2. упълномощава кмета на община Долни чифлик да подпише договора за прехвърляне на дружествения дял на община Долни чифлик с нотариално заверени подписи, съгласно изискванията на чл.129, ал.2 от Търговския закон до 10.04.2016г.

2. В случай, че до 10.04.2016г. не се изпълни решението по т.1 по независещи от община Долни чифлик причини, на основание чл.21, ал.2 от ЗМСМА, във връзка с чл.21, ал.1, т. 9 от ЗМСМА, чл.125 ал.2 и ал.3 от Търговския закон, чл.6 от Наредба за условията и реда за упражняване правата на собственост върху частта на община Долни чифлик от капитала на търговските дружества и чл.17, ал.1 от Дружествен договор на “Славяни XXI век“ ООД

2.1. дава съгласие за прекратяване на участието на община Долни чифлик като съдружник в „Славяни XXI век“ ООД, ЕИК 200645501 със седалище и адрес на управление гр. Долни чифлик, пл. „Тича“ № 1, чрез отправяне на писмено предизвестие до “Добротица - 43“ ЕООД.

2.2 упълномощава кмета на община Долни чифлик:

2.2.1. да отправи писмено предизвестие до “Добротица - 43“ ЕООД, с което да се уведоми, че община Долни чифлик прекратява членството си като съдружник в “Славяни XXI век“ ООД в 6-месечен срок, считано от датата на получаване на предизвестието;

2.2.2. да предприеме съответните законови действия за определяне и изплащане на дружествения дял на община Долни чифлик.

**РЕШЕНИЕ № 72**

На основание чл.21, ал.2 от ЗМСМА, във връзка с чл. 7, ал.2 от ЗБППМН приема Отчета за дейността на МКБППМН при община Долни чифлик за 2015 г., съгласно Приложение № 1 към докладната записка.

**РЕШЕНИЕ № 73**

На основание чл. 21, ал. 2 и във връзка с чл.21, ал.1, т.23 от Закона за местното самоуправление и местната администрация

1. Упълномощава кмета на Община Долни чифлик да кандидатства с проектно предложение пред фонд „Социална закрила” към МТСП за закупуване на оборудване и обзавеждане за нуждите на Домашен социален патронаж.
2. Да бъдат заделени средства в размер на 10 % от стойността на проекта от бюджета на община Долни чифлик за съфинансиране.
3. Общински съвет Долни чифлик гарантира, че ще бъдат запазени функциите, предназначението и собствеността на Домашен социален патронаж и ще бъдат осигурени средства за функционирането на социалната услуга за период от три години, считано от датата на приключване изпълнението на договора за финансиране.

**РЕШЕНИЕ № 74**

На основание чл. 21, ал. 2 и във връзка с чл. 21, ал. 1 т. 15 от Закона за местното самоуправление и местната администрация и чл. 10в, ал. 1, т. 7 и чл. 198е, ал. 3 и ал. 5 от Закона за водите

1. съгласува позицията и дава мандат на представителя на община Долни чифлик в Общото събрание на Асоциацията по В и К на обособената територия, обслужвана от «Водоснабдяване и канализация – Варна» ООД, Варна на 8 март 2016 г. с дневен ред: 1. Приемане на бюджет на Асоциацията по В и К на обособената територия, обслужвана от «Водоснабдяване и канализация – Варна» ООД, Варна за 2016 г., 2. Приемане на отчет за изпълнението на бюджета на Асоциацията по В и К на обособената територия, обслужвана от «Водоснабдяване и канализация – Варна» ООД, Варна за 2015 г. и 3. Подписване на договор за стопанисване, поддържане и експлоатация на В и К системи и съоръжения с оператора да гласува по собствена преценка предложенията по т. 1 и т. 2 от обявения дневен ред;
2. дава мандат на представителя на община Долни чифлик в Общото събрание на Асоциацията по В и К на обособената територия, обслужвана от «Водоснабдяване и канализация – Варна» ООД, за представяне на позицията на общината като гласува (одобри) текста на Проекта на договор за стопанисване, поддържане и експлоатация на В и К системи и съоръжения и предоставяне на В и К услуги на потребителите, да приеме решение за сключване на договор по реда на Закона за водите (чл.198п, ал.1, предложение първо от Закона за водите), със съществуващия В и К оператор - „Водоснабдяване и канализация-Варна” ООД, съгласно чл.198в, ал.4, т.2 от Закона за водите, както и да упълномощи Председателя на В и К асоциацията да подпише договор за стопанисване, поддържане и експлоатация на В и К системи и съоръжения с оператора.